 Ndị Ikpe 19  Noge ahụ, e nweghị eze nIzrel. Ọ dị otu onye Livaị nke bi nwa mgbe nime ime ógbè Ifrem bụ ugwu ugwu. Ka oge na-aga, ọ kpọọrọ otu nwaanyị onye Betlehem nke dị na Juda ka ọ bụrụ iko ya.Iko ya nwaanyị na ndị ọzọ wee na-akwa iko. E mesịa, nwaanyị ahụ hapụrụ ya laa nụlọ nna ya na Betlehem nke dị na Juda ma nọọ ọnwa anọ zuru ezu nebe ahụ.Di ya wee bilie chọrọ ya gaa ka ọ gwa ya okwu ga-emeda ya obi ka o wee kpọghachite ya; ya na onye na-ejere ya ozi sokwa, ha jikwa ịnyịnya ibu abụọ. Nwaanyị ahụ wee kpọbata ya nụlọ nna ya. Ozugbo nna nwa agbọghọ ahụ hụrụ ya, ọ ṅụrịrị ọṅụ.Ọgọ nwoke ahụ, bụ nna nwa agbọghọ ahụ, ekweghị ka ọ laa, o wee nọnyere ya ruo ụbọchị atọ; ha wee na-eri ihe oriri, na-aṅụkwa ihe ọṅụṅụ, ọ na-ehikwa nebe ahụ.O wee ruo nụbọchị nke anọ, mgbe ha biliri nisi ụtụtụ, dị ka ha na-eme, o biliri ka ọ lawa, ma nna nwa agbọghọ ahụ gwara ọgọ ya nwoke, sị: Ritụ nri ka i nweta ume, e mesịa, unu alawa.Ha wee nọdụ ala, ha abụọ wee malite irikọ ihe na ịṅụkọ ihe ọṅụṅụ; e mesịa, nna nwa agbọghọ ahụ gwara nwoke ahụ, sị: Biko, nọrọ ka chi bọọ, meekwa onwe gị obi ụtọ.Mgbe nwoke ahụ biliri ka ọ lawa, ọgọ ya nwoke nọ na-arịọ ya, o wee rahụ nebe ahụ ọzọ.Mgbe o biliri nisi ụtụtụ nụbọchị nke ise ka ọ lawa, nna nwa agbọghọ ahụ sịrị ya: Biko, rie ihe ka i nweta ume. Ha wee cheretụ ruo mgbe ụbọchị gamiri. Ha abụọ wee na-eri ihe.Nwoke ahụ wee bilie ka ọ lawa, ya na iko ya nwaanyị na onye na-ejere ya ozi; ma ọgọ ya nwoke, bụ nna nwa agbọghọ ahụ, sịrị ya: Lee! Chi ejiwela. Biko, nọrọnụ ka chi bọọ. Lee, ụbọchị agamiwo. Nọrọnụ ebe a ka chi bọọ, meekwanụ onwe unu obi ụtọ. Echi, unu ga-ebili nisi ụtụtụ maka njem unu, unu ga-alakwa nụlọikwuu unu.Otú ọ dị, nwoke ahụ ekweghị ịnọrọ ka chi bọọ, kama o biliri lawa ma bịarute nihu Jibọs, ya bụ, Jeruselem; o jikwa ịnyịnya ibu abụọ e dokwasịrị ihe e ji anọkwasị ha, ya na iko ya nwaanyị na onye na-ejere ya ozi sokwa.Mgbe ha rutewere Jibọs, ebe ọ bụ na ụbọchị agamiwo, onye ahụ na-eje ozi gwara nna ya ukwu, sị: Bịa ka anyị banye nobodo a, bụ obodo ndị Jibọs, nọrọ ka chi bọọ.Ma nna ya ukwu sịrị ya: Ka anyị ghara ịbanye nobodo ndị mba ọzọ ndị na-abụghị ụmụ Izrel; ka anyị gawa ruo Gibia.O wee gaa nihu ịsị onye na-ejere ya ozi: Bịa ka anyị garuo Gibia ma ọ bụ Rema, anyị ga-anọkwa notu nime ha ka chi bọọ.Ha wee gafere na-aga ebe ha na-aga, anyanwụ wee malite ịda mgbe ha nọ Gibia nke Benjamin nso.Ha wee banye nebe ahụ ka ha gaa rahụ na Gibia. Ha wee banye gaa nọdụ ala námá obodo ahụ, ọ dịghịkwa onye kpọbatara ha nụlọ ka ha nọrọ ka chi bọọ.Mgbe e mesịrị, lee! otu agadi nwoke si ubi na-alọta nuhuruchi, nwoke ahụ si nógbè Ifrem bụ ugwu ugwu ma o bi dị ka ọbịa na Gibia; ma ndị obodo ahụ bụ ndị ebo Benjamin.Mgbe o leliri anya ya, ọ hụrụ nwoke ahụ, bụ onye njem ahụ, námá obodo. Agadi nwoke ahụ wee sị ha: Ebee ka ị na-aga, ebeekwa ka i si?O wee sị ya: Anyị si na Betlehem nke dị na Juda na-aga nebe dị nime ime nógbè Ifrem bụ ugwu ugwu. Ọ bụ ebe ahụ ka m si, kama m gara Betlehem nke dị na Juda; ọ bụkwa nụlọ m ka m na-ala, ma ọ dịghị onye chọrọ ịkpọbata m nụlọ ya.Anyị nwere okporo ọka na nri anụ nke ịnyịnya ibu anyị ga-eri, anyị nwekwara achịcha na mmanya maka mụ na ohu gị nwaanyị na onye na-ejere ohu gị ozi. Ọ dịghị ihe ọ bụla kọrọ anyị.Ma, agadi nwoke ahụ sịrị ya: Udo dịrị gị! Ka m nye gị ihe ọ bụla kọrọ gị. Kama, arahụla námá obodo a.O wee kpọbata ya nụlọ ya ma nye ịnyịnya ibu ya nri anụ. Ha wee saa ụkwụ ha ma malite iri ihe na ịṅụ ihe ọṅụṅụ.Mgbe ha nọ na-eme onwe ha obi ụtọ, lee! ndị ikom obodo ahụ, bụ ndị na-abaghị nihe, gbara ụlọ ahụ gburugburu, na-enu ibe ha aka nibo ụzọ; ha wee na-agwa agadi nwoke ahụ bụ onye nwe ụlọ, sị: Kpọpụta nwoke ahụ batara nụlọ gị, ka anyị na ya nwee mmekọahụ.Onye ahụ nwe ụlọ wee gakwuru ha, sị ha: Ee e, ụmụnne m, biko, unu emela ihe ọjọọ ọ bụla, ebe ọ bụ na nwoke a batara nụlọ m. Unu emela ihe nzuzu a na-eme ihere.Leenụ nwa m nwaanyị nke na-amaghị nwoke, ya na iko nwaanyị nwoke a. Bikonụ, ka m kpọpụtara unu ha, dinaanụ ha, meekwanụ ha ihe dị unu mma. Ma unu emela nwoke a ihe nzuzu a na-eme ihere.Ndị ikom ahụ achọghị ige ya ntị. Nwoke ahụ wee kpọrọ iko ya nwaanyị kpọpụtara ha nèzí; ha na ya wee malite inwe mmekọahụ, ha wee na-emetọ ya nabalị ahụ dum ruo nụtụtụ, wee hapụ ya mgbe chi bọwara.Nwaanyị ahụ wee bịa mgbe chi bọwara ma daa nọnụ ụzọ ụlọ nwoke ahụ, nụlọ ahụ nna ya ukwu nọ,ruo mgbe chi bọchara.E mesịa, nna ya ukwu biliri nụtụtụ meghee ọnụ ụzọ ụlọ ya wee pụọ ka ọ lawa, ma, lee! iko ya nwaanyị ahụ adawo nọnụ ụzọ ụlọ ahụ, bikwasịkwa aka nọnụ ụzọ!O wee sị ya: Bilie, ka anyị lawa. Ma ọ tụpụrụghị ya ọnụ. Nwoke ahụ wee kukwasị ya nịnyịnya ibu ya, bilie lawa nobodo ya.O wee banye nụlọ ya, were mma e ji egbu anụ, jide iko ya nwaanyị gburie ya ụzọ iri na abụọ, dị ka ọkpụkpụ ya si dị, ma ziga ya nókèala niile nke Izrel.O wee ruo na onye ọ bụla nke hụrụ ya na-asị: E metụbeghị ụdị ihe a, a hụtụbeghịkwa ya malite nụbọchị ụmụ Izrel si nala Ijipt pụta ruo taa. Chebaranụ ya echiche, gbaanụ izu, kwuokwanụ okwu. 